Христе мой Боже (Димитрий Ростовский)
Поэзия Димитрия Ростовского
Псалмы

<!--

Поэзия Димитрия Ростовского
Псалмы

Псалом 6

Превзыдох меру,
О мой Вечный Боже,
Во дневных злобах;
Кто ми в том поможет?
Преступих закон,
О, мой Крепкий Боже,
И кто мне ныне
Грешному поможет?
Разве Ты, Отче,
Высокий в милости,
Подаси руку
Мне в моей бедности.
Яко вся моя
Лета иждих блудне,
В мирских суетах,
Грешный, пребых гнусне.
Восприйму на ся
Зрак сына блуднаго,
Пойду умолю
Отца Небесного:
Согреших, Отче,
И моя есть вина,
Несмь достоин быть
У Тебе за сына.
Согреших к Тебе,
Отче Милосердый.
Будь мне милостив,
Молю аз, злосердый.
А грехи, их же
Творих от юности,
Остави, прости
По Твоей благости.
И научи мя
Безпорочно жити,
Впредь сохрани мя
От греховной сети.
Днесь же да буду
Твоим наемником,
Верным Ти рабом,
Верным послушником.
Даждь ми по Твоей
Воли всегда жити,
По здешней жизни
Небо улучити.
Псалом 7

Воплю к Богу в беде моей —
Да мя Он услышит,
И в велицей скорби моей
Весело утешит.
Обратит мой плач в веселие
И в радость преложит,
Тяжкое ми злолучество
Во благо приводит.
Не вем, откуду ветр возвеет
В сладостной охладе,
Уже падаю отвсюду
Сущи на свободе.
Надежда мя утверждает,
Мысль ми направляет,
Указует тещи к Богу
Кий все устрояет.
Аще бы под землю скрылся —
И там мя обрящет,
Аще в камень заключился —
И там мя досяжет.
Но аз стоя издалеча
По примеру грешнаго,
Реку: «О! Боже, почто мя
Оставил, страстнаго!»
Приспе время исправленья
Живота моего,
Из младых бо лет в жизни сей
Делал много злаго.
Помилуй мя Ты, грешнаго,
О, мой Вечный Боже!
И в уши святыя Твоя
Прийми вопль мой уже.
И подаждь ми терпение
Всех страданий моих,
Управи мя, яко же веси,
Духом Святым Твоим.
Аще волишь наказати,
Буди воля Твоя,
Токмо да спасется душа
Милостивно моя.
Весь день, всю нощь восклицаю,
Господи мой, к Тебе:
«Услыши молитву мою
И прийми ю к Себе».
Подаждь же мне милость Твою,
Избави от муки,
Понеже аз вельми впадох
Чрез грех в Твои руки.
Псалом 8

Мати Милосерда!
Ты еси Ограда,
От лютаго врага злаго
Храниши мя всегда.
Он, лютый, рыкает,
Бедна мя хищает;
Скоро, скоро Твоя помощь
От того избавляет.
На всякий час зову,
В немощи воззову,
Воплем крепким, Мати, Тебе,
Чиста Дево, молю.
Не вем аз кончину,
Дне того годину,
К Тебе, к Тебе — всех Царице
Очи мои выну.
Прошу Тя Всещедру,
Матерь Милосерду,
Глас услыши мой, плачь внуши,
Моля Тя Всещедру.
Руце да воздену
Ко Твоему Сыну, Мати,
Мати Преблагая
Ходатайствуй к Нему.
Тебе, Дево, молю,
Воплем крепким зову,
Душу, сердце, в воздыханий
Преклоняя главу.
Категория: Димитрий Ростовский
Представиться / зарегистрироватьсяСтатьяОбсуждениеЧтениеПросмотрИстория
	 	 
Навигация
Заглавная страница
Указатель
Свежие правки
Случайная статья
Справка
Инструменты
Ссылки сюда
Связанные правки
Спецстраницы
Версия для печати
Постоянная ссылка
Последнее изменение этой страницы: 17:53, 2 февраля 2012.
К этой странице обращались 61 раз.
Политика конфиденциальностиОписание AgiosОтказ от ответственности